દેશમાં ડાબેરી કાર્યકર્તાઓ વિરુદ્ધ કરવામાં આવેલી કાર્યવાહીને મહારાષ્ટ્ર પોલીસે યોગ્ય ઠેરવી છે. પોલીસે શુક્રવારે જણાવ્યું કે તપાસમાં જાણવા મળ્યું છે કે નક્સલી સંગઠન કાયદો-વ્યવસ્થાને બગાડવા માગતા હતા અને સરકાર ઉથલાવવાનું મોટું ષડયંત્ર રચવા જઈ રહ્યા હતા. આરોપી તેમની યોજનાને પૂરી કરવામાં મદદ કરી રહ્યા હતા. એક આતંકવાદી સંગઠન પણ ષડયંત્રમાં નક્સલીઓ સાથે સામેલ હતું. પોલીસે કહ્યું કે આ ડાબેરી કાર્યકર્તાઓ વિરુદ્ધ અમારી પાસે મજબૂત પુરાવા છે.